# Aeroport de Reus

### De Viquipèdia

L'aeroport de Reus vist des de l'aire.

L'aeroport de Reus es troba situat a 4 quilòmetres a l’est de la ciutat de Reus (Baix Camp) i a 8 de Tarragona. També és proper a Salou i Cambrils, centres turístics de la Costa Daurada que acullen la major part dels viatgers que hi passen.

S’hi accedeix per l’autovia T-11 (N420) de Reus a Tarragona, i actualment hi enllaça el segon cinturó de Reus permetent-hi un accés ràpid des d'altres llocs com Cambrils, Salou i Vila-seca.

L’aeroport fou creat durant la Guerra Civil, obra d’enginyers russos. Després de la guerra fou seu de l’escola de Sotsoficials de l'Exèrcit de l'Aire, i aviat va tenir un ús compartit, civil i militar. Finalment, tancada l’escola el 1992, va esdevenir aeroport civil, un dels dos aeroports secundaris de Catalunya (juntament amb el de Girona, l'Aeroport Internacional Girona Costa Brava).

Té a la vora les instal·lacions de la Base Aèria de Reus i del Centre d'Estudis Superiors de l'Aviació (CESDA), un centre adscrit a la Universitat Rovira i Virgili.

Tot i que per les seves instal·lacions hi han passat un gran nombre d'avions de diferents companyies aèries, les dues úniques que de moment hi ofereixen vols regulars són Iberia, que a través de la seva subsidiària de vols regionals Air Nostrum estableix una ruta a Madrid-Barajas, i Ryanair, companyia de baix cost irlandesa que ofereix vols des de l'aeroport de la capital del Baix Camp a Dublín, Frankfurt, Glasgow, Liverpool i Londres.

## [edita] Enllaços externs

- Fotografies de l'aeroport de Reus
- Web oficial d'Air Nostrum
- Web oficial de Ryanair

Obtingut de "http://ca.wikipedia.org../../../a/e/r/Aeroport_de_Reus_adf3.html"

Categories: Reus | Aeroports de Catalunya

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Polski